kardosdrur/scandi-wiki huggingface dataset:
Jens Høvsgaard

Jens Høvsgaard (født 1956) er en dansk journalist og forfatter.

Han er uddannet på Danmarks Journalisthøjskole og har været ansat på Nordisk Film, Kanal 2, TvDanmark og Radio24syv. Siden 2005 har han også drevet eget firma Bylant Film & TV samt været optaget af at dokumentere problematikken om kvindehandel. For en artikelserie om kvindehandel blev han i december 2006 nomineret til Cavlingprisen. I 2010 blev han hædret med HopeNow prisen for sit arbejde med at dokumentere kvindehandel, og i 2012 blev han udnævnt til Årets Republikaner af Den Republikanske Grundlovsbevægelse med baggrund i den kongehuskritiske debatbog Det koster et kongerige. Jens Høvsgaard er en meget benyttet foredragsholder og optræder også som ordstyrer/moderator ved konferencer og i paneldiskussioner.

Bibliografi 
 Solgt til Sex (2007), People's Press, 
 Døde prinsesser drømmer ikke (2009), Rosinante, 
 Den syvende dag (2010), Rosinante, 
 John Kørner - Kvinder til salg (2011), Jens Høvsgaard m.fl., Arbejdermuseet - ABA, 
 Det koster et kongerige (2012), Rosinante, 
 Spionerne der kom ind med varmen (2017), Gyldendal, 
 Havfruemorderen Michael Forsmark (2018), People'e Press,

Referencer

Eksterne henvisninger 
 Jens Høvsgaards hjemmeside 

Journalister fra Danmark
Faglitterære forfattere fra Danmark
Dansksprogede forfattere fra Danmark
Dødens jernbane

Dødens jernbane eller mere officielt Thailand-Burma Jernbane var og er til dels stadig en 415 km jernbanestrækning mellem Nong Pladuk Junction i Thailand og Thanbyuzayat i Myanmar, som med store tab blandt arbejderne blev bygget under 2. verdenskrig.

Japanerne, som gerne ville komme hurtigt og nemt til nabolandet Burma, tvang omkring 200.000 asiatiske arbejdere og 61.000 allierede krigsfanger til at bygge jernbanen. Omkring 100.000 tvangsarbejdere og 16.000 krigsfanger mistede livet for at bygge Dødens jernbane for japanerne svarende til omkring 280 døde for hver bygget kilometer. Det skal dog bemærkes, at dødstallene varierer noget kilderne imellem.

Banen stod færdig i oktober 1943, men krigsødelæggelserne nødvendiggjorde en indstilling af trafikken i juni 1946. I oktober 1946 købte den thailandske regering banen, og kort efter demonteredes banen mellem Nam Tok og Thanbyuzayat til fordel for andre mere trængende jernbanestrækninger. De resterende 194 km ombyggedes fra den oprindelige sporvidde 1067 mm til den i Thailand sædvanlige sporvidde 1000 mm, såkaldt meterspor, og idriftsattes i etaper 1949-1958. Jernbanen er i dag blandt Thailands største turistattraktioner.

På turen ned langs Dødens jernbane, kører man bl.a. over den berømte bro over floden Kwai, som der også er lavet en filmatisering af bogen Broen over floden Kwai af forfatteren Pierre Boulle, om arbejdet der. På turen kan man også komme forbi Hellfire Pass, som fik sit navn fordi japanerne der skød de arbejdere, som ikke arbejdede hurtigt nok. Arbejderne fik ikke særlig meget at spise. De fik dagligt en håndfuld ris, som var mindre end en knytnæve, og de sår de fik, blev ikke behandlet, hvormed der gik betændelse i dem. De blev ikke vasket og deres tøj var gammelt og slidt. Og skoene var næsten kun et stykke træ med en stroppe over foden, så skoen ikke faldt af, når de arbejdede. De arbejdede 10 timer i døgnet foruden overarbejde. "Kwai" er for øvrigt en skrivefejl af oversættelsen "khwae" fra thai-skrifttegn til latinske bogstaver, khwae betyder biflod. ("Kwai" betyder vandbøffel.)

"Dødens jernbane" er foreslået optaget som Unesco World Cultural Heritage site, dog overvejes det at ændre navnet fra "Death Railway", da det kunne støde japanere, mens andre mener, at det alment velkendte navn bør bibeholdes.

Der er lavet en mindekirkegård, hvor alle de døde har fået en gravsten. Blandt andre 2 danskere.

Noter 

Jernbanestrækninger
2. verdenskrig
Transport i Thailand
Burma
Jonas Dahl

Jonas Dahl (født 26. februar 1978 i Randers) er uddannet cand.mag., og var fra 13. november 2007 og frem til 6. august 2016 medlem af Folketinget, valgt for Socialistisk Folkeparti i Århus Sydkredsen (Østjyllands Storkreds). Jonas Dahl var skatteminister i Regeringen Helle Thorning-Schmidt. Jonas Dahl forlod Folketinget i august 2016 for at blive hospitalsdirektør på Regionshospitalet Randers.

Baggrund 
Jonas Dahl er opvokset i Randers, men har også boet i Seattle, USA. Han blev matematisk student fra Randers Statsskole i 1998, og blev uddannet cand.mag. i samfundsfag og historie fra Aarhus Universitet i 2007. Han har arbejdet som fuldmægtig i Magistratsafdelingen for Sundhed og Omsorg i Aarhus Kommune.

Han bor i Aarhus.

Politiske karriere 
Den politiske karriere begyndte i 1996, hvor han meldte sig ind i Socialistisk Folkepartis Ungdom. To år senere blev han medlem af SF. Han var kandidat til amtsrådsvalget i Århus Amt 2004 og folketingskandidat i Randerskredsen 2004-2006. Da han blev valgt til Folketinget i november 2007, sad han i regionsrådet i Region Midtjylland, hvortil han blev valgt i 2005. Jonas Dahl blev efter valget i 2007 SF's forskningsordfører. Siden 2008 har han desuden været SF's sundhedsordfører.

23. april 2008 stemte Jonas Dahl (sammen med Pernille Frahm, Eigil Andersen og Kristen Touborg) imod Lissabon-traktaten og dermed imod Socialistisk Folkepartis partilinje.

19. marts 2013 blev Jonas Dahl valgt som politisk ordfører for SF, han blev den 12. december udpeget som ny skatteminister efter at Holger K. Nielsen afløste Villy Søvndal som udenrigsminister. Den 30. januar 2014 blev han afløst som skatteminister af Morten Østergaard.

Efter SFs udtræden af Thorning-regeringen i februar 2014 blev Jonas Dahl gruppeformand og finansordfører for SF. 

I foråret 2016 meddelte Jonas Dahl at han ville stoppe som folketingspolitiker for at blive hospitalsdirektør for Regionshospitalet i Randers. Efterfølgende er Jonas Dahl indtrådt i bestyrelsen på Randers Statsskole og i 2021 som bestyrelsesformand for Egmonthøjskolen.

Referencer

Eksterne henvisninger 
 
 Jonas Dahls hjemmeside

Tidligere folketingsmedlemmer fra SF
Folketingsmedlemmer i 2000'erne
Personer fra Randers
Folketingsmedlemmer i 2010'erne
Studenter fra Randers Statsskole
Leif Lahn Jensen

Leif Lahn Jensen (født 29. juni 1967 i Grenaa) er en dansk politiker. Siden 13. november 2007 har han været medlem af Folketinget for Socialdemokraterne i Djurskredsen (Østjyllands Storkreds). Han har desuden været gruppeformand i folketinget.

Leif Lahn Jensen har en fortid bag sig som havnearbejder på Aarhus Havn. Her arbejde han for Mærsk fra 1992 til 2007 og har været tillidsmand siden 1998. Tidligere har han arbejdet som lager- og pakhusarbejder og som landbrugsmedhjælper.

Han har været medlem af Grenaa Byråd siden 2002, og har været formand for Socialdemokraterne i Grenaa fra 2004 til 2007. Siden 2006 har han været medlem af kommunalbestyrelsen i Norddjurs Kommune og formand for Børne- og Ungdomsudvalget i kommunen.

Eksterne henvisninger 
 
 Leif Lahn Jensens personlige hjemmeside
 DR's politiske profil for Leif Lahn Jensen

Nuværende folketingsmedlemmer fra Socialdemokraterne
Folketingsmedlemmer i 2000'erne
Personer fra Grenaa
Folketingsmedlemmer i 2010'erne
Kommunalbestyrelsesmedlemmer fra Socialdemokraterne
Knud Kristensen (Det Konservative Folkeparti)

Knud Vældgaard Kristensen (født 7. juni 1953 i Farsø) er en tidligere dansk murer og politiker, der fra 13. november 2007 var medlem af Folketinget for Det Konservative Folkeparti i Himmerlandkredsen (Nordjyllands Storkreds) og bestred i otte år posten som borgmester i Vesthimmerlands Kommune.

Kristensen blev uddannet murer i 1973 og har været selvstændig med egen murer- og entreprenørforretning siden 1975. I 2023 overdrog han virksomheden og gik på pension.

Han var byrådsmedlem i Aars Kommune fra 1986-2006, i perioden 1998-2001 som viceborgmester og fra 2002-2006 som borgmester. I 2006 blev han valgt til kommunalbestyrelsen i den nye Vesthimmerlands Kommune, men blev ikke borgmester. I 2006 blev han næstformand for Dansk Byggeri i Region Nordjylland og i 2007 blev han formand. 

Knud Kristensen er sit partis arbejdsmarkeds-, bolig-, dyrevelfærds- og fødevareordfører og formand for Folketingets Arbejdsmarkedsudvalg.

Han var ved kommunalvalget 2009 borgmesterkandidat for Konservative og blev ved konstitueringen valgt som borgmester med støtte fra Venstre. Han udtrådte derefter af Folketinget. Han fortsatte som borgmester frem til den 1. januar 2018, efter partiet gik tilbage ved kommunalvalget 2017 og som konsekvens blev væltet til fordel for Venstres Per Bach Laursen.

Referencer

Eksterne henvisninger 

Tidligere folketingsmedlemmer fra Det Konservative Folkeparti
Folketingsmedlemmer i 2000'erne
Borgmestre fra Det Konservative Folkeparti
Murere fra Danmark
Tidligere borgmestre fra Danmark
Personer fra Farsø
Kuta

Kuta er en by på det sydlige Bali, Indonesien. Byen er en tidligere fiskerlandsby og var en første byer på Bali der fik en betydelig turistindustri, og er stadig en af Indonesiens største turistdestinationer. Den er internationalt kendt for dens lange sandstrande, mange restauranter og barer, og nærliggende Ngurah Rai lufthavn.

Kuta har to gange været offer for terrorbomber, den 12. oktober 2002 (202 dræbt) og 1. oktober 2005 (26 dræbte).

Eksterne henvisninger 

 Kuta Beach  

Bali
Byer i Indonesien
AccorHotels Arena

AccorHotels Arena (somme tider forkortet POPB eller Bercy) er en multiarena, der ligger i 12. arrondissement i Paris, Frankrig.

Hallen åbnede i 1984, og den blev tegnet af arkitekterne Andrault-Parat, Prouvé og Guvan. Den lægger gulv til bl.a. tennisturneringen Paris Masters på ATP Tour. Derudover bruges den til forskellige sportsgrene, herunder basketball, boksning, gymnastik, banecykling, ridebanespringning og atletik, samt til store koncerter og andre arrangementer. 

Tilskuerkapaciteten varierer efter sportsgrenen. Til boksearrangementer er der plads til 17.000 tilskuere, til tennis 14.000, basketball 13.200, atletik 8.500, mens kapaciteten til banecykling "kun" er 7.000.

Palais Omnisports de Paris-Bercy har bl.a. været vært for EM i gymnastik i 2000, EM i basketball 1999 og VM i kvindehåndbold 2007.

Mange store kunstnere har optrådt i hallen, bl.a. Céline Dion, Depeche Mode, Adele, Shawn Mendes, Britney Spears, Iron Maiden, Eminem, Smashing Pumpkins, Drake, Björk, Mariah Carey, P!nk, Rammstein, Mylène Farmer, Justin Timberlake, Cher, The Rolling Stones, Pearl Jam, Deep Purple, Tina Turner, Madonna, Daft Punk, Barbra Streisand, Guns N' Roses, Bruce Springsteen, Red Hot Chili Peppers, Queen, Paul McCartney og Coldplay. Flere af disse har udgivet DVDer fra koncerterne.

Eksterne henvisninger 

 AccorHotels Arena (officiel hjemmeside) 
 Info fra Paris.fr 

Idrætsanlæg i Paris
Enhedsstat

Begrebet enhedsstat bliver brugt om en stat, som består af bare én statslig enhed, i modsætning til f.eks. en føderation, som indeholder flere delstater med delvis selvstyre.

Danmark er et eksempel på en enhedsstat, der består af én stat, selvom modsatte interesser inden for rigsfællesskabet kan skabe splid.

Kilder 

Statsformer
Levende Legender

Levende Legender er en norsk rapsang, fra det norske hiphopband Klovner i Kamp og den er fra deres tredjle album Kunsten å fortelle fra 2003. Sangen blev skrevet af alle gruppens vokalister, Alis (Aslak Hartberg) og Dr. S (Sveinung Eide) og "Dansken" (Esben Selvig) og komponeret og produceret af gruppens DJ Thomas Gullestad.

Om sangen
Nummeret er introen til deres album. Sangen er overfladisk og handler primært om Klovnerne selv, og de mener:

Sangen fungerer også et et disstrack, til folk, der tror de er smartere end de er:

Der blev aldrig lavet en musikvideo til denne sang.

Sange fra 2003
Konstruktion

Konstruktion betyder sammenføjning/ sammensætning og er et udtryk som anvendes i forskellige sammenhænge.

Anvendelse 
 Teknik – bygningskonstruktion, brokonstruktion, skibskonstruktion etc.
 Grammatik – sætningskonstruktion, måden hvormed ord forbindes med andre.
 Matematik – geometrikonstruktion, frembringelse af geometriske figurer med angivne egenskaber.

Teknik
Grammatik
Matematik
Byggeteknik
Sizdah Bedar

Sizdah Bedar (Persisk: سیزده بدر, tretten til døren) er den persiske festival, som fejres den 13. dag/Nowruz' sidste dag. 

Det bliver fejret udendørs blandt naturen, i parkerne eller på landet. 

Det siges, at Glæde og grin renser sindet fra onde tanker, skovturen er normalt en fest eller en stor begivenhed. 

Ordet Sizdah betyder tretten, og bedar betyder komme af med! 

Kultur i Iran
Skjoldbruskkirtel

Skjoldbruskkirtlen (lat: glandula thyroidea el. glandula thyreoidea) er en af de største endokrine kirtler i kroppen og består af en højre og venstre del der er forbundne. Kirtlen befinder sig i halsen nedenfor munden, siddende tæt på skjoldbrusken (den struktur, som danner adamsæblet). Skjoldbruskkirtlen kontrollerer kroppens stofskifte – hvor hurtigt kroppen forbrænder energi, hvor hurtigt proteiner produceres og hvor følsom kroppen er overfor andre hormoner.

Skjoldbruskkirtlen udøver disse funktioner via sin produktion af thyroidea-hormonerne thyroxin (T4) og trijodthyronin (T3). Disse hormoner regulerer metabolismen, og virker endvidere også ind på væksten og aktiviteten i mange andre dele af kroppens systemer. Grundstoffet jod er en essentiel komponent af både T3 og T4. Kirtlen producerer også hormonet calcitonin, der spiller ind på calcium-homøostasen.

Skjoldbruskkirtlen er under kontrol af hypothalamus og hypofysen (se illustrationen).

Struktur 

Skjoldbruskkirtlen er sommerfuglformet og består af to kegle-formede vinger, lobus dexter (højre del) og lobus sinister (venstre del). Hver del er cirka 5 cm lang og 3 cm bred og 2 cm tyk. Organet er på forsiden af halsen rundt om strubehovedet og luftrøret.

Skjoldbruskkirtlen modtager blod fra arteria thyreoidea superior og arteria thyreoidea inferior.

Sygdomme

Alvorlige og kroniske sygdomme er knyttet til skjoldbruskkirtlens funktion.

Hyperthyroidisme (overaktiv skjoldbruskkirtel) og hypothyroidisme (underaktiv skjoldbruskkirtel) er de hyppigste sygdomme relateret til skjoldbruskkirtlen. 

Struma er en unormal udvidelse af skjoldbruskkirtlen.

Graves Sygdom eller Basedows sygdom, Hashimotos sygdom og Post Partum Thyroiditis er autoimmune sygdomme, der rammer skjoldbruskkirtlen.

Kræft i Skjoldbruskkirtlen.

Referencer og eksterne links 

Endokrine system
Kirtler
British South Africa Company

British South Africa Company (BSAC) blev etableret af Cecil Rhodes gennem sammensmeltningen af Central Search Association og Exploring Company Ltd og fik en kongelig kontrakt i 1889. Rhodes modellerede BSAC efter Det britiske Ostindiske kompagni i håb om, at det ville kunne sætte gang i kolonisering og økonomisk udvinding over store dele af det sydcentrale Afrika som del af "Kapløbet om Afrika". Selskabets direktører bestod blandt andre af hertugen af Abercorn, Rhodes selv og finansieren Alfred Beit.

Selskabet blev givet magt til at indgå aftaler med afrikanske herskere som kong Lobengula, til at oprette banker, til at eje, drive og give eller distribuere land og til at oprette en politistyrke (British South Africa Police). Til gengæld gik selskabet med på at udvikle territoriet, det kontrollerede, at respektere eksisterende afrikanske love, at tillade fri handel indenfor dets territorium og respektere alle religioner. 

Selskabet rekrutterede sin egen hær og angreb og besejrede matabelerne og shonaerne nord for Limpopofloden. Det var første gang, briterne brugte maxim-maskingevær i kamp. Selskabet eksproprierede, og i de følgende tre tiår administrerede, et territorium, som selskabet gav navnet Zambezia og senere Rhodesia. Dette område tilsvarede det, som i dag er republikkerne Zambia og Zimbabwe. 

Den kongelige kontrakt blev fornyet i 1914 på betingelse af, at bosættere i Rhodesia blev givet øget politiske rettigheder. I 1922 gik selskabet i forhandlinger med regeringer i den Sydafrikanske union, som ønskede at overtage territoriet. Planen blev væltet af koloniens bosættere, som i stedet krævede status som selvstyrekoloni i Sydrhodesia (dagens Zimbabwe) og som protektorat i Nordrhodesia (dagens Zambia).

BSAC klarede ikke at skabe nok profit til at betale sine aktieejere afkast, før efter at det mistede administrativ kontrol over Rhodesia i 1923. I 1933 solgte BSAC sine rettigheder til at lede efter mineraler syd for Zambezi til den rhodesiske regering, men beholdt rettighederne over mineralforekomster i Nordrhodesia. De beholdt også selskabets ejendele i grave, jernbaner, ejendomme og landbrug over hele det sydlige Afrika.

Selskabet blev i 1964 tvunget til at overgive sine mineralrettigheder til regeringen i Zambia, og året efter blev BSAC slået sammen med Central Mining & Investment Corporation Ltd og The Consolidated Mines Selection Company Ltd og dannede et grave- og industriselskab kendt som Charter Consolidated Ltd, hvor ejerne af BSAC ejede over en tredjedel af aktierne.

Kilder 
 Rasmussen, R. K., & Rubert, S. C., 1990. A Historical Dictionary of Zimbabwe, Scarecrow Press, Inc., Metuchen, NJ, United States of America.

Zimbabwes historie
Sydafrikas historie
Shona

Shona er navnet på den største stamme i Zimbabwe såvel som denne stammes fællessprog. Shona udgør ca. 70% af befolkningen i Zimbabwe. Shona er en bantu dialekt og tales primært i området Mashonaland og det vestlige Mozambique. Det største minoritetessprog i Zimbabwe er Ndebele som tales i matabeleland i den nordvestlige del af landet, hvor også Victoria Falls og Bulawayo ligger. Ca. 15% taler Ndebele.

Shonastammen blander kristendom med forskellgie former for Shamanisme/animisme .

Etniske stridigheder 
Shonaerne var under uafhængighedskrigen primært organiseret i Zanu, mens Ndebele var organiseret i Zapu-PF.
Robert Mugabe er Shona og efter hans kåring som præsident, spillede han i 1980'erne det etniske kort overfor Ndebele gruppen. I midten af 80'erne fandt der en lidet kendt massakre sted i matabeland, hvor ca. 3000 mennesker menes omkommet . . I 1990'erne blokerede Shona regeringen for investeringer i Matabelelands vandforsyning .

Forfædrene af dagens shonagruppe er antaget at have været de første bofaste indbyggere i regionen hvor Great Zimbabwe senere blev etableret. Der findes arkæologiske beviser fra jernalderen som viser bosætning i det 5. århundrede.

Noter 

Folkeslag i Zimbabwe
Folkeslag i Mozambique
Ndebele

Matabelerne er en gren af zuluerne, som deltes fra Shaka tidligt i 1820'erne under ledelse af Mzilikazi, en tidligere general i Shakas armé. De er nu kendt som ndebele eller amandebele. De kalder sig selv amahlabezulu, som betyder "stikkere af zulu". Navnet stammer fra den voldelige deling fra zuluerne.

I senere år er ndebelebefolkningen i Zimbabwe faldet pga. gukurahundi, et folkemord som blev udført af regeringen i Zimbabwe, og på grund af migration til særligt Sydafrika efter job som følge af gukurahundi og den økonomiske krise i Zimbabwe efter 2000. 

Mange, som identificerer sig som ndebeler, er af anden oprindelse som shona, ncuber, moyoer osv. Kalanga, venda, nambia og tonga er forskellige grupper med egen identitet. Før 1650 var matabele-regionen centrum for et folk, som blev kaldt rozvi af moyo-klanen med deres administrative center ved Khami (Zhame). De fleste af disse folk blev optaget i matabele.

Folkeslag i Zimbabwe
Folkeslag i Sydafrika
Patent- og Varemærkestyrelsen

Patent- og Varemærkestyrelsen er en styrelse under Erhvervsministeriet, der arbejder for at sikre, at danske virksomheder har rettighederne til deres egne idéer, så de får de bedst mulige forudsætninger for vækst og udvikling – både i og udenfor Danmarks grænser. 

Styrelsens arbejde består eksempelvis i, at: 

 skabe de bedst mulige vilkår for, at danske virksomheder kan sikre deres rettigheder nationalt og internationalt.
 afdække virksomheders behov og vejlede i, hvordan de sikrer og udnytter deres rettigheder optimalt.
 udstede patenter og registrere design, varemærker og brugsmodeller.

Styrelsen er placeret i Taastrup og Ikast og beskæftiger 245 medarbejdere. 

Styrelsen blev oprettet i 1880 som Patentkommissionen. Fra 1924–1999 hed styrelsen Patentdirektoratet.

Eksterne henvisninger 
 Patent- og Varemærkestyrelsens hjemmeside

Danske styrelser
Etableret i 1880
Mzilikazi

Mzilikazi ("blodvejen" eller "den store vej" ca. 1790–9. september 1868) var en sydafrikansk konge som grundlagde matabelekongedømmet i det område, som nu er Zimbabwe. Han var søn af Matshobana og blev født nær Mkuze i Zululand (nu del af Sydafrika) og døde ved Ingama i Matabeleland (nær Bulawayo, Zimbabwe). Mange regner ham som den største sydafrikanske militærleder efter zulukongen Shaka.

Han førte sin stamme, khumalo, på en 800 km lang rejse fra Zululand til det, som nu er Zimbabwe. På vejen viste han betydelige statsmandsevner, da han samlede sit eget folk og de mange stammer han erobrede, til et stort,  etnisk rigt og centraliseret kongedømme.

Han var oprindelig en af Shakas løjtnanter, men i 1823 gjorde han oprør. Frem for at møde rituel henrettelse, flygtede han sammen med sin stamme. Han rejste først til Mozambique og i 1826 ind i Transvaal på grund af fortsatte angreb fra sine fjender.

Fortsatte angreb fik ham først til at flytte til dagens Botswana og i 1837 til det, som nu er Zambia Han klarede ikke at erobre den indfødte kololo–nation der og rejste til det, som blev kendt som Matabeleland (i dagens Zimbabwe) og slog sig ned der i 1840.

Efter hans ankomst organiserede han sine tilhængere i et militærsystem med regiment–kraaler som kong Shakas, som blev stærke nok til at afvise boernes angreb i 1847–1851 og tvinge den Sydfrikanske Republiks regering til at underskrive en fredsaftale med ham i 1852.

Mzilikazi var generelt venlig over for europæisk rejsende, førte opdagelsen af guld i Matabeleland i 1867 til en flom af bosættere, som han ikke kunne kontrollere, og som førte til kongedømmets endelige nederlag under hans efterfølger Lobengula.

Kongelige fra historiske riger
Kraal

Kraal eller krål er et ord der stammer fra afrikaans og sydafrikansk engelsk for en indhegning for kvæg eller andet budskab indenfor en afrikansk homestead (bosætningsområde) eller landsby som er omringet af en palisade, torv–mur eller anden indhegning. Denne er omtrent cirkulær i form.

Begrebet henviser primært til typen spredte bosætninger som er karakteristiske for nguni–sproglige folkeslag i det sydlige Afrika. Hvide sydafrikanere henviste almindeligves til hele bosætningen som en kraal fra koloniseringsperioden af, men etnografer har længe anerkendt at dets korrekte brug er dyreindhegning indenfor bosætningen, og at det er forkert at snakke om at det bor mennesker i kraaler. Menneskenes bosteder i en "homestead" (xhosa: umzi, zulu: umzi, swati: umuti) kaldes hus (ental indlu, flertal xhosa og zulu: izindlu, swati: tindlu) af moderne etnografer.

Krål